CELEX: 52020PC0489
Language: sk
Date: 2020-09-07
Title: Návrh VYKONÁVACIE ROZHODNUTIE RADY o udelení povolenia Spojenému kráľovstvu samostatne vyjadriť svoj súhlas s tým, že bude viazané určitými medzinárodnými dohodami, ktoré sa majú uplatňovať počas prechodného obdobia v oblasti spoločnej rybárskej politiky Únie

EURÓPSKA KOMISIA
            V Bruseli7. 9. 2020
            COM(2020) 489 final
            2020/0246(NLE)
            Návrh
            VYKONÁVACIE ROZHODNUTIE RADY
            o udelení povolenia Spojenému kráľovstvu samostatne vyjadriť svoj súhlas s tým, že bude viazané určitými medzinárodnými dohodami, ktoré sa majú uplatňovať počas prechodného obdobia v oblasti spoločnej rybárskej politiky Únie
            
               
         
         
            
               DÔVODOVÁ SPRÁVA
            
            
               Tento návrh sa týka vykonávacieho rozhodnutia Rady o udelení povolenia Spojenému kráľovstvu samostatne vyjadriť svoj súhlas s tým, že bude viazané určitými medzinárodnými dohodami, ktoré nadobudnú platnosť počas prechodného obdobia v oblasti spoločnej rybárskej politiky Únie.
            
            
               1.Kontext návrhu
            
            
               Únia a Spojené kráľovstvo sa podľa článku 50 Zmluvy o Európskej únii dohodli na dohode o vystúpení. Dohoda o vystúpení
                  1
                po svojom schválení 17. októbra 2019 nadobudla platnosť 1. februára 2020 spolu s politickým vyhlásením, ktorým sa stanovuje rámec budúceho partnerstva medzi EÚ a Spojeným kráľovstvom. 
            
            
               V článku 127 ods. 1 dohody o vystúpení sa stanovuje prechodné obdobie, počas ktorého sa na Spojené kráľovstvo a v Spojenom kráľovstve bude naďalej uplatňovať právo Únie (ďalej len „prechodné obdobie“). Prechodné obdobie sa končí 31. decembra 2020.
            
            
               V článku 129 ods. 1 dohody o vystúpení sa stanovuje, že počas prechodného obdobia je Spojené kráľovstvo viazané povinnosťami vyplývajúcimi z medzinárodných dohôd uzavretých Úniou, členskými štátmi konajúcimi v jej mene alebo Úniou a jej členskými štátmi konajúcimi spoločne. 
            
            
               Únia informovala svojich medzinárodných partnerov o osobitných dojednaniach stanovených v dohode o vystúpení, podľa ktorých sa Spojené kráľovstvo na účely medzinárodných dohôd uzavretých Úniou bude počas prechodného obdobia považovať za členský štát. 
            
            
               V článku 129 ods. 3 dohody o vystúpení sa stanovuje, že Spojené kráľovstvo sa počas prechodného obdobia v súlade so zásadou lojálnej spolupráce musí zdržať akéhokoľvek konania alebo iniciatívy, ktoré by pravdepodobne poškodili záujmy Únie, najmä v rámci akejkoľvek medzinárodnej organizácie, agentúry, konferencie alebo fóra, ktorého je Spojené kráľovstvo samostatnou zmluvnou stranou. 
            
            
               V súlade s článkom 129 ods. 4 dohody o vystúpení môže Spojené kráľovstvo počas prechodného obdobia rokovať o medzinárodných dohodách, ako aj podpisovať a ratifikovať medzinárodné dohody, ktoré uzatvára samostatne v oblastiach výlučnej právomoci Únie, za predpokladu, že tieto dohody nenadobudnú platnosť ani sa nebudú vykonávať počas prechodného obdobia, pokiaľ to Únia nepovolí. 
            
            
               Podmienky a postup udeľovania takýchto povolení sa stanovujú v rozhodnutí Rady 2020/135
                  2
               . 
            
            
               Podľa článku 3 ods. 1 rozhodnutia Rady 2020/135 môže Rada povoliť Spojenému kráľovstvu, aby samostatne vyjadrilo svoj súhlas s tým, že bude viazané medzinárodnou dohodou v oblasti výlučnej právomoci Únie, ktorá má nadobudnúť platnosť alebo sa má uplatňovať počas prechodného obdobia. 
            
            
               V súlade s článkom 3 ods. 1 rozhodnutia Rady 2020/135 sa takéto povolenie môže udeliť len vtedy, ak: 
            
            
               a)Spojené kráľovstvo preukázalo, že má osobitný záujem, aby predmetná medzinárodná dohoda nadobudla platnosť alebo sa uplatňovala už počas prechodného obdobia; 
            
            
               b)predmetná medzinárodná dohoda je zlučiteľná s právom Únie uplatniteľným na Spojené kráľovstvo a v Spojenom kráľovstve v súlade s článkom 127 dohody o vystúpení a s povinnosťami podľa článku 129 ods. 1 dohody a 
            
            
               c)nadobudnutie platnosti alebo uplatňovanie predmetnej medzinárodnej dohody počas prechodného obdobia by neohrozilo dosiahnutie cieľa vonkajšej činnosti Únie v danej oblasti ani by inak nepoškodilo záujmy Únie. 
            
            
               Podľa článku 3 ods. 2 rozhodnutia Rady 2020/135 môže byť povolenie udelené podľa odseku 1 podmienené vložením akéhokoľvek ustanovenia do predmetnej dohody alebo odstránením takého ustanovenia z nej, alebo môže byť podmienené pozastavením uplatňovania akéhokoľvek ustanovenia predmetnej dohody, ak je to potrebné na zaistenie súladu s podmienkami stanovenými v odseku 1. 
            
            
               Listom z 3. apríla 2020 Spojené kráľovstvo oznámilo Európskej komisii svoj zámer vyjadriť v rámci svojej vlastnej právomoci svoj súhlas s tým, že bude v oblasti výlučnej vonkajšej právomoci Únie v oblasti rybárstva viazané piatimi medzinárodnými dohodami, ktorými sa zriaďuje päť regionálnych organizácií pre riadenie rybárstva (regional fisheries management organisations, ďalej len „RFMO“) a ktoré sa majú uplatňovať počas prechodného obdobia. 
            
            
               Dotknuté RFMO sú Komisia pre rybolov v severovýchodnom Atlantiku (North-East Atlantic Fisheries Commission, NEAFC), Organizácia pre rybolov v severozápadnom Atlantiku (Northwest Atlantic Fisheries Organization, NAFO), Medzinárodná komisia pre zachovanie atlantických tuniakov (International Commission for the Conservation of Atlantic Tunas, ICCAT), Komisia pre tuniaky z Indického oceánu (Indian Ocean Tuna Commission, IOTC) a Organizácia pre zachovanie lososov v severnom Atlantickom oceáne (North Atlantic Salmon Conservation Organization, NASCO).
            
            
               Spojené kráľovstvo odôvodňuje svoj záujem pristúpiť k týmto RFMO počas prechodného obdobia s prihliadnutím na články 63 a 64 Dohovoru Organizácie Spojených národov o morskom práve
                  3
                (United Nations Convention on the Law of the Sea, ďalej len „UNCLOS“) a na články 7 a 8 dohody OSN o populáciách rýb
                  4
                (United Nations Fish Stocks Agreement, ďalej len „UNFSA“), najmä na povinnosť Únie a Spojeného kráľovstva spolupracovať prostredníctvom príslušných regionálnych organizácií na ochrane a riadení spoločných populácií. 
            
         
         
            
               Ako sa uvádza v článku 63 ods. 2 dohovoru UNCLOS a v článku 8 dohody UNFSA, ak sa tá istá populácia alebo populácie pridružených druhov vyskytujú tak vo výhradnej hospodárskej zóne, ako aj v oblasti, ktorá sa nachádza za danou zónou a v jej blízkosti, pobrežný štát a štáty loviace takéto populácie rýb v priľahlej oblasti majú spolupracovať, aby sa dohodli na opatreniach potrebných na zachovanie týchto populácií v priľahlej oblasti. Takáto spolupráca sa môže dohodnúť v rámci regionálnych organizácií pre riadenie rybárstva.
            
            
               Spojené kráľovstvo sa domnieva, že ani ono, ani Únia nemôžu plniť tieto záväzky v plnom rozsahu, pokiaľ Spojené kráľovstvo nie je počas prechodného obdobia schopné nezávisle spolupracovať s EÚ a ostatnými príslušnými štátmi vo veciach, ktoré budú mať po skončení prechodného obdobia vplyv na Spojené kráľovstvo ako na nezávislý pobrežný štát a štát loviaci ryby. Spojené kráľovstvo sa preto chce počas prechodného obdobia zúčastňovať na rokovaniach o rozhodnutiach v oblasti riadenia rybárstva, ktoré nadobudnú účinnosť po prechodnom období.
            
            
               O žiadosti Spojeného kráľovstva sa rokovalo na zasadnutí pracovnej skupiny Rady pre Spojené kráľovstvo. Žiadosť bola predložená 8. apríla 2020 spolu s prvotným posúdením vypracovaným útvarmi Komisie, v ktorom sa zohľadnili podmienky, ktoré je potrebné splniť, ako aj nejasnosti v súvislosti s predĺžením prechodného obdobia. Záležitosť bola opäť predložená na zasadnutí pracovnej skupiny Rady pre Spojené kráľovstvo 28. augusta 2020. 
            
            
               V období od septembra do decembra je naplánovaných niekoľko stretnutí, ktoré sa majú konať pod záštitou príslušných RFMO a kde sa bude rokovať o opatreniach na ochranu a riadenie rybárstva, ktoré sa budú uplatňovať po prechodnom období.
            
            
               1.1.Komisia pre rybolov v severovýchodnom Atlantiku
            
            
               Dohovor o budúcej viacstrannej spolupráci pri rybolove v severovýchodnom Atlantiku
                  5
                (Convention on Future Multilateral Cooperation in the North-East Atlantic Fisheries, ďalej len „dohovor NEAFC“) sa v súčasnosti uplatňuje na Spojené kráľovstvo v dôsledku toho, že Únia je zmluvnou stranou tohto dohovoru, pričom článok 20 ods. 4 dohovoru NEAFC vylučuje pristúpenie členských štátov Únie. 
            
            
               Organizáciou, ktorá má právomoc odporučiť zmluvným stranám opatrenia v oblasti riadenia, pokiaľ ide o rybolov mimo oblastí, ktoré spadajú do rybárskej právomoci zmluvných strán, a na žiadosť príslušných zmluvných strán aj v prípade oblastí, ktoré spadajú do rybárskej právomoci zmluvných strán, je Komisia NEAFC. Cieľom NEAFC je zabezpečiť dlhodobé zachovanie a optimálne využívanie zdrojov rybolovu v oblasti dohovoru, a tak zaistiť udržateľný ekonomický, ekologický a sociálny úžitok. V prípade rôznych populácií rýb NEAFC prijíma riadiace opatrenia a kontrolné opatrenia na zabezpečenie ich riadneho vykonávania. 
            
            
               Podľa článkov 56, 63 a 116 dohovoru UNCLOS má Spojené kráľovstvo legitímne rybolovné záujmy v oblasti dohovoru NEAFC (na šírom mori) a ako pobrežný štát v tom rozsahu, v akom vody vo výhradnej hospodárskej zóne Spojeného kráľovstva patria do oblasti dohovoru NEAFC. 
            
            
               S cieľom zabrániť neudržateľnému rybolovu je v záujme Únie, aby Spojené kráľovstvo v plnom súlade s ustanoveniami dohovoru UNCLOS a dohody UNFSA spolupracovalo v oblasti riadenia populácií spoločného záujmu. 
            
            
               Spojené kráľovstvo prejavilo záujem zúčastňovať sa počas prechodného obdobia na rokovaniach o rozhodnutiach o ochrane a riadení rybárstva, ktoré nadobudnú účinnosť po prechodnom období. Spojenému kráľovstvu by to umožnilo účinne pripraviť uplatňovanie a vykonávanie týchto opatrení. Spojené kráľovstvo potvrdilo, že nadobudnutie platnosti alebo uplatňovanie dohovoru NEAFC počas prechodného obdobia neohrozí dosiahnutie žiadneho cieľa vonkajšej činnosti Únie v oblasti spoločnej rybárskej politiky ani inak nepoškodí záujmy Únie. 
            
            
               Bez toho, aby boli dotknuté záujmy Únie, a za predpokladu, že Spojené kráľovstvo sa zúčastní len na stretnutiach o otázkach týkajúcich sa záležitostí, ktoré sa majú uplatňovať od konca prechodného obdobia, je vhodné udeliť Spojenému kráľovstvu povolenie, aby samostatne vyjadrilo súhlas s tým, že bude viazané dohovorom NEAFC. 
            
            
               1.2.Organizácia pre rybolov v severozápadnom Atlantiku
            
            
               Dohoda Organizácie pre rybolov v severozápadnom Atlantiku (NAFO)
                  6
                sa uplatňuje na Spojené kráľovstvo v dôsledku toho, že Únia je zmluvnou stranou tejto dohody. 
            
            
               NAFO je medzivládny orgán v oblasti rybárskej vedy a riadenia rybárstva. Dohoda NAFO sa uplatňuje na väčšinu rybolovných zdrojov severozápadného Atlantiku s výnimkou lososa atlantického, tuniakov/marlínov, veľrýb a prisadnutých druhov (napr. mäkkýše). 
            
            
               Podľa článku 116 dohovoru UNCLOS má Spojené kráľovstvo v oblasti dohody NAFO aktívne rybolovné záujmy. Jeho plavidlá v súčasnosti lovia populácie tresky škvrnitej spadajúce pod dohodu NAFO v „regulačnej oblasti“ NAFO (oblasť, na ktorú sa vzťahuje dohoda NAFO a ktorá nespadá do právomoci žiadnej zo zmluvných strán).
            
            
               S cieľom zabrániť neudržateľnému rybolovu je v záujme Únie, aby Spojené kráľovstvo v plnom súlade s ustanoveniami dohovoru UNCLOS a dohody UNFSA spolupracovalo v oblasti riadenia populácií spoločného záujmu. 
            
            
               Spojené kráľovstvo prejavilo záujem zúčastňovať sa počas prechodného obdobia na rokovaniach o rozhodnutiach o ochrane a riadení rybárstva, ktoré nadobudnú účinnosť po prechodnom období. Spojenému kráľovstvu by to umožnilo účinne pripraviť uplatňovanie a vykonávanie týchto opatrení. Spojené kráľovstvo potvrdilo, že nadobudnutie platnosti alebo uplatňovanie dohody NAFO počas prechodného obdobia neohrozí dosiahnutie žiadneho cieľa vonkajšej činnosti Únie v oblasti spoločnej rybárskej politiky ani inak nepoškodí záujmy Únie. 
            
            
               Bez toho, aby boli dotknuté záujmy Únie, a za predpokladu, že Spojené kráľovstvo sa zúčastní len na stretnutiach o otázkach týkajúcich sa záležitostí, ktoré sa majú uplatňovať od konca prechodného obdobia, je vhodné udeliť Spojenému kráľovstvu povolenie, aby samostatne vyjadrilo súhlas s tým, že bude viazané dohovorom NEAFC. 
            
            
               1.3.Medzinárodná komisia pre zachovanie atlantických tuniakov
            
            
               Medzinárodný dohovor o zachovaní atlantických tuniakov (International Convention for the Conservation of Atlantic Tunas, ďalej len „ICCAT“) sa v Spojenom kráľovstve a na Spojené kráľovstvo uplatňuje na základe jeho členstva v EÚ. Spojené kráľovstvo dodržiavalo dohovor aj osobitne v mene niektorých svojich zámorských území.
            
         
         
            
               Hlavným cieľom ICCAT je podporovať ochranu a optimálne využívanie tuniakov a makrelovitých rýb, na ktoré sa vzťahuje dohovor ICCAT. Na podporu ochrany a optimálneho využívania týchto populácií má ICCAT právomoc prijímať záväzné ochranné a riadiace opatrenia. 
            
            
               Spojené kráľovstvo má v oblasti dohovoru ICCAT aktívny rybolovný záujem. Jeho plavidlá v súčasnosti lovia populácie spadajúce pod dohovor ICCAT v oblasti, na ktorú sa ICCAT vzťahuje a ktorá nespadá do právomoci žiadnej zo zmluvných strán.
            
            
               Spojené kráľovstvo prejavilo záujem zúčastňovať sa počas prechodného obdobia na rokovaniach o rozhodnutiach o ochrane a riadení rybárstva, ktoré nadobudnú účinnosť po prechodnom období. Spojenému kráľovstvu by to umožnilo účinne pripraviť uplatňovanie a vykonávanie týchto opatrení. Spojené kráľovstvo potvrdilo, že nadobudnutie platnosti alebo uplatňovanie dohovoru ICCAT počas prechodného obdobia neohrozí dosiahnutie žiadneho cieľa vonkajšej činnosti Únie v oblasti spoločnej rybárskej politiky ani inak nepoškodí záujmy Únie. 
            
            
               Bez toho, aby boli dotknuté záujmy Únie, a za predpokladu, že Spojené kráľovstvo sa zúčastní len na stretnutiach o otázkach týkajúcich sa záležitostí, ktoré sa majú uplatňovať od konca prechodného obdobia, je vhodné udeliť Spojenému kráľovstvu povolenie, aby samostatne vyjadrilo súhlas s tým, že bude viazané dohovorom ICCAT.
            
            
               1.4.Komisia pre tuniaky z Indického oceánu
            
            
               Dohoda o založení Komisie pre tuniaky z Indického oceánu (IOTC) sa v Spojenom kráľovstve a na Spojené kráľovstvo uplatňuje na základe jeho členstva v EÚ a v dôsledku toho, že Únia je zmluvnou stranou dohody IOTC. Spojené kráľovstvo prijalo dohodu aj samostatne v mene Britského indickooceánskeho územia (British Indian Ocean Territory, BIOT).
            
            
               Komisia pre tuniaky z Indického oceánu (IOTC) je zodpovedná za ochranu a optimálne využívanie populácií, na ktoré sa vzťahuje dohoda IOTC, a podporuje udržateľný rozvoj rybárstva založeného na týchto populáciách. 
            
            
               Spojené kráľovstvo má v oblasti právomoci IOTC aktívny rybolovný záujem. Jeho plavidlá v súčasnosti lovia populácie v oblasti, na ktorú sa vzťahuje dohoda IOTC a ktorá nespadá do právomoci žiadneho zo štátov, ktoré sú členmi IOTC.
            
            
               Spojené kráľovstvo prejavilo záujem zúčastňovať sa počas prechodného obdobia na rokovaniach o rozhodnutiach o ochrane a riadení rybárstva, ktoré nadobudnú účinnosť po prechodnom období. Spojenému kráľovstvu by to umožnilo účinne pripraviť uplatňovanie a vykonávanie týchto opatrení. Spojené kráľovstvo potvrdilo, že nadobudnutie platnosti alebo uplatňovanie dohody IOTC počas prechodného obdobia neohrozí dosiahnutie žiadneho cieľa vonkajšej činnosti Únie v oblasti spoločnej rybárskej politiky ani inak nepoškodí záujmy Únie. 
            
            
               Bez toho, aby boli dotknuté záujmy Únie, a za predpokladu, že Spojené kráľovstvo sa zúčastní len na stretnutiach o otázkach týkajúcich sa záležitostí, ktoré sa majú uplatňovať od konca prechodného obdobia, je vhodné udeliť Spojenému kráľovstvu povolenie, aby samostatne vyjadrilo súhlas s tým, že bude viazané dohodou IOTC.
            
            
               1.5.Organizácia pre zachovanie lososov v severnom Atlantickom oceáne
            
            
               Organizácia pre zachovanie lososov v severnom Atlantickom oceáne (NASCO) je zodpovedná za reguláciu činnosti lovu voľne žijúceho lososa na mori v severnom Atlantiku. 
            
            
               Je v záujme Únie, aby Spojené kráľovstvo v plnom súlade s ustanoveniami dohovoru UNCLOS a dohody UNFSA spolupracovalo v oblasti riadenia populácií lososa. Podľa článku 66 dohovoru UNCLOS majú štáty, v riekach ktorých majú pôvod anadrómne druhy, prvoradý záujem o tieto populácie a zodpovednosť za ne. Štát pôvodu populácií anadrómnych rýb musí zabezpečiť ich ochranu tak, že prijme primerané regulačné opatrenia týkajúce sa rybolovu vo všetkých vodách od vonkajších hraníc jeho výlučnej hospodárskej zóny smerom k pevnine. Ak populácie anadrómnych rýb migrujú do vôd alebo cez vody od vonkajších hraníc výhradnej hospodárskej zóny iného štátu, než je štát pôvodu, smerom k pevnine, tento iný štát musí spolupracovať so štátom pôvodu, pokiaľ ide o ochranu a riadenie týchto populácií.
            
            
               Spojené kráľovstvo ako štát pôvodu a štát vykonávajúci rybolovnú právomoc má v oblasti dohovoru NASCO legitímne záujmy, keďže vody patriace do výhradnej hospodárskej zóny Spojeného kráľovstva a priľahlé šíre more ležia v oblasti dohovoru NASCO. 
            
            
               Spojené kráľovstvo prejavilo záujem zúčastňovať sa počas prechodného obdobia na rokovaniach o rozhodnutiach o ochrane a riadení rybárstva, ktoré nadobudnú účinnosť po prechodnom období. Spojenému kráľovstvu by to umožnilo účinne pripraviť uplatňovanie a vykonávanie týchto opatrení. Spojené kráľovstvo potvrdilo, že nadobudnutie platnosti alebo uplatňovanie dohovoru NASCO počas prechodného obdobia neohrozí dosiahnutie žiadneho cieľa vonkajšej činnosti Únie v oblasti spoločnej rybárskej politiky ani inak nepoškodí záujmy Únie. 
            
            
               Bez toho, aby boli dotknuté záujmy Únie, a za predpokladu, že Spojené kráľovstvo sa zúčastní len na stretnutiach o otázkach týkajúcich sa záležitostí, ktoré sa majú uplatňovať od konca prechodného obdobia, je vhodné udeliť Spojenému kráľovstvu povolenie, aby samostatne vyjadrilo súhlas s tým, že bude viazané dohovorom NASCO.
            
            
               2.Pozícia, ktorá sa má zaujať k udeleniu povolenia
            
            
               Spojené kráľovstvo listom z 3. apríla 2020 preukázalo, že má osobitný záujem, aby sa predmetné medzinárodné dohody uplatňovali už počas prechodného obdobia. Podmienka uvedená v článku 3 ods. 1 písm. a) rozhodnutia Rady 2020/135 je teda splnená. 
            
            
               Základným cieľom spoločnej rybárskej politiky, ako sa uvádza v nariadení Európskeho parlamentu a Rady (EÚ) č. 1380/2013
                  7
               , je „zabezpečiť, aby rybolovné činnosti boli udržateľné z environmentálneho, hospodárskeho a sociálneho hľadiska, boli riadené spôsobom, ktorý je v súlade s cieľmi dosiahnutia hospodárskeho a sociálneho prínosu a prínosu v oblasti zamestnanosti a s cieľom obnovy a zachovania populácií rýb nad úrovňami, pri ktorých možno získať maximálny udržateľný výnos, a aby prispievali k dostupnosti dodávok potravín“. 
            
            
               Predmetných päť medzinárodných dohôd je zlučiteľných s právom Únie uplatniteľným na Spojené kráľovstvo a v Spojenom kráľovstve v súlade s článkom 127 ods. 1 dohody o vystúpení, najmä s cieľmi spoločnej rybárskej politiky, a s povinnosťami podľa článku 129 ods. 1 dohody o vystúpení. Podmienky uvedené v článku 3 ods. 1 písm. b) rozhodnutia Rady 2020/135 sú teda splnené. 
            
         
         
            
               Spojené kráľovstvo nepožiadalo o predĺženie prechodného obdobia, ktoré sa preto skončí k 31. decembru 2020 bez možnosti ďalšieho predĺženia. 
            
            
               Keďže sa prechodné obdobie skončí 31. decembra 2020, Spojené kráľovstvo sa nebude môcť zúčastňovať na rozhodovaní Únie o otázkach, ktoré spadajú do času po skončení prechodného obdobia.
            
            
               Podmienky uvedené v článku 3 ods. 1 písm. c) rozhodnutia Rady 2020/135 sú teda splnené. Nadobudnutie platnosti alebo uplatňovanie predmetných medzinárodných dohôd počas prechodného obdobia samostatne vo vzťahu k Spojenému kráľovstvu neohrozí dosiahnutie cieľov vonkajšej činnosti Únie v oblasti spoločnej rybárskej politiky, ani nehrozí, že poškodí záujmy Únie. 
            
            
               Preto sa v súlade s ustanoveniami článku 129 ods. 4 dohody o vystúpení odporúča, aby Rada udelila Spojenému kráľovstvu povolenie, aby počas prechodného obdobia podpísalo a ratifikovalo päť medzinárodných dohovorov, ktoré uzavrie samostatne v oblastiach výlučnej právomoci Únie. To uľahčí a umožní Spojenému kráľovstvu v plnom rozsahu plniť záväzky vyplývajúce z dohovoru UNCLOS, najmä z jeho článkov 63, 66 a 116. 
            
            
               S cieľom zabezpečiť dobré fungovanie spoločnej rybárskej politiky Únie počas prechodného obdobia by sa Spojené kráľovstvo nemalo zúčastňovať na záležitostiach, ktoré sa uplatňujú počas prechodného obdobia alebo počas neho nadobudnú účinnosť. Aby sa neohrozili prebiehajúce rokovania o rybolove v budúcej dohode o partnerstve medzi EÚ a Spojeným kráľovstvom, najmä pokiaľ ide o rybolovné možnosti, v prípade ktorých kvóta Únie v súčasnosti zahŕňa podiel Spojeného kráľovstva, malo by Spojené kráľovstvo okrem toho pred rokovaním o takejto kvóte uskutočniť konzultácie s EÚ.
            
            
               3.Právny základ
            
            
               3.1.Hmotnoprávny základ
            
            
               3.1.1.Zásady
            
            
               Hmotnoprávnym základom vykonávacieho rozhodnutia Rady, ktorým sa Spojenému kráľovstvu udeľuje povolenie samostatne vyjadriť súhlas s tým, že bude viazané medzinárodnou dohodou v oblasti výlučnej právomoci Únie, ktorá má nadobudnúť platnosť alebo sa uplatňovať počas prechodného obdobia, je článok 3 rozhodnutia Rady 2020/135. 
            
            
               3.1.2.Uplatnenie na tento prípad
            
            
               Hlavný cieľ a obsah pripravovaného aktu sa týkajú spoločnej rybárskej politiky.
            
            
               Hmotnoprávnym základom navrhovaného rozhodnutia je preto článok 43 ZFEÚ.
            
            
               3.2.Záver
            
            
               Právnym základom navrhovaného rozhodnutia by mal byť článok 3 rozhodnutia Rady 2020/135.
            
            
               2020/0246 (NLE)
            
            
               Návrh
            
            
               VYKONÁVACIE ROZHODNUTIE RADY
            
            
               o udelení povolenia Spojenému kráľovstvu samostatne vyjadriť svoj súhlas s tým, že bude viazané určitými medzinárodnými dohodami, ktoré sa majú uplatňovať počas prechodného obdobia v oblasti spoločnej rybárskej politiky Únie
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, 
            
         
         
            
               so zreteľom na rozhodnutie Rady (EÚ) 2020/135 z 30. januára 2020 o uzavretí Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu
                  8
               , a najmä na jeho článok 3 ods. 1, 
            
            
               so zreteľom na návrh Európskej komisie,
            
            
               keďže:
            
            
               (1)V článku 129 ods. 1 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“) sa stanovuje, že počas prechodného obdobia je Spojené kráľovstvo viazané povinnosťami vyplývajúcimi z medzinárodných dohôd uzavretých Úniou, členskými štátmi konajúcimi v jej mene alebo Úniou a jej členskými štátmi konajúcimi spoločne.
            
            
               (2)V článku 129 ods. 3 dohody o vystúpení sa stanovuje, že Spojené kráľovstvo sa počas prechodného obdobia v súlade so zásadou lojálnej spolupráce má zdržať akéhokoľvek konania alebo iniciatívy, ktoré by pravdepodobne poškodili záujmy Únie, najmä v rámci akejkoľvek medzinárodnej organizácie, agentúry, konferencie alebo fóra, ktorého je Spojené kráľovstvo samostatnou zmluvnou stranou. 
            
            
               (3)V súlade s článkom 129 ods. 4 dohody o vystúpení môže Spojené kráľovstvo počas prechodného obdobia rokovať o medzinárodných dohodách, ako aj podpisovať a ratifikovať medzinárodné dohody, ktoré uzatvára samostatne v oblastiach výlučnej právomoci Únie, za predpokladu, že tieto dohody nenadobudnú platnosť ani sa nebudú vykonávať počas prechodného obdobia, pokiaľ to Únia nepovolí. 
            
            
               (4)Podmienky a postup udeľovania takýchto povolení sa stanovujú v rozhodnutí (EÚ) 2020/135. 
            
            
               (5)Podľa článku 3 ods. 1 rozhodnutia (EÚ) 2020/135 môže Rada povoliť Spojenému kráľovstvu, aby samostatne vyjadrilo svoj súhlas s tým, že bude viazané medzinárodnou dohodou v oblasti výlučnej právomoci Únie, ktorá má nadobudnúť platnosť alebo sa má uplatňovať počas prechodného obdobia. 
            
            
               (6)Spojené kráľovstvo 3. apríla 2020 oznámilo Komisii svoj zámer samostatne vyjadriť svoj súhlas s tým, že bude v oblasti výlučnej vonkajšej právomoci Únie v oblasti rybárstva viazané piatimi medzinárodnými dohodami, ktorými sa zriaďuje päť regionálnych organizácií pre riadenie rybárstva (RFMO) a ktoré sa majú uplatňovať počas prechodného obdobia. Uvedenými dohodami sú Dohovor o budúcej viacstrannej spolupráci pri rybolove v severovýchodnom Atlantiku
                  9
               , ktorým sa zriaďuje Komisia pre rybolov v severovýchodnom Atlantiku (NEAFC), Dohovor o budúcej mnohostrannej spolupráci v oblasti rybárstva v severozápadnom Atlantiku
                  10
               , ktorým sa zriaďuje Organizácia pre rybolov v severozápadnom Atlantiku (NAFO), Medzinárodný dohovor o zachovaní atlantických tuniakov
                  11
               , ktorým sa zriaďuje Medzinárodná komisia pre zachovanie atlantických tuniakov (ICCAT), Dohoda o založení Komisie pre tuniaky z Indického oceánu
                  12
                (IOTC) a Dohovor o zachovaní lososov v severnom Atlantickom oceáne
                  13
               , ktorým sa zriaďuje Organizácia pre zachovanie lososov v severnom Atlantickom oceáne (NASCO).
            
            
               (7)Spojené kráľovstvo odôvodňuje svoj záujem pristúpiť k uvedeným dohodám počas prechodného obdobia s prihliadnutím na články 63 a 64 Dohovoru Organizácie Spojených národov o morskom práve
                  14
                (UNCLOS) a na články 7 a 8 dohody OSN o populáciách rýb
                  15
                (UNFSA), najmä na povinnosť Únie a Spojeného kráľovstva spolupracovať prostredníctvom príslušných regionálnych organizácií na ochrane a riadení spoločných populácií. Spojené kráľovstvo sa domnieva, že ani ono, ani Únia nemôžu plniť tieto záväzky v plnom rozsahu, pokiaľ Spojené kráľovstvo nie je počas prechodného obdobia schopné nezávisle spolupracovať s Úniou a ostatnými príslušnými štátmi vo veciach, ktoré budú mať po skončení prechodného obdobia vplyv na Spojené kráľovstvo ako na nezávislý pobrežný štát a štát loviaci ryby. Spojené kráľovstvo sa preto chce počas prechodného obdobia zúčastňovať na rokovaniach o rozhodnutiach v oblasti riadenia rybárstva, ktoré nadobudnú účinnosť po prechodnom období.
            
            
               (8)Spojené kráľovstvo listom z 3. apríla 2020 preukázalo, že má osobitný záujem, aby sa predmetné medzinárodné dohody uplatňovali už počas prechodného obdobia. Podmienka uvedená v článku 3 ods. 1 písm. a) rozhodnutia (EÚ) 2020/135 je teda splnená. 
            
            
               (9)Uvedených päť medzinárodných dohôd je zlučiteľných s právom Únie uplatniteľným na Spojené kráľovstvo a v Spojenom kráľovstve v súlade s článkom 127 ods. 1 dohody o vystúpení a s povinnosťami podľa článku 129 ods. 1 dohody o vystúpení. Podmienky uvedené v článku 3 ods. 1 písm. b) rozhodnutia (EÚ) 2020/135 sú teda splnené. 
            
            
               (10)Zároveň Spojené kráľovstvo potvrdilo, že jeho pristúpenie k týmto medzinárodným dohodám nepoškodí záujmy Únie. Spojené kráľovstvo má okrem toho v úmysle zúčastniť sa len na stretnutiach o otázkach týkajúcich sa záležitostí, ktoré budú mať účinok po skončení prechodného obdobia. Podmienky uvedené v článku 3 ods. 1 písm. c) rozhodnutia (EÚ) 2020/135 sa teda považujú za splnené. Konkrétne neohrozí samostatné členstvo Spojeného kráľovstva počas prechodného obdobia dosiahnutie cieľov vonkajšej činnosti Únie v oblasti spoločnej rybárskej politiky ani nehrozí, že poškodí záujmy Únie.
            
            
               (11)Podľa článku 3 ods. 2 rozhodnutia (EÚ) 2020/135 môže byť udelenie takéhoto povolenia podmienené. Povolenie by sa malo udeliť za predpokladu, že Spojené kráľovstvo sa zúčastní len na stretnutiach o otázkach týkajúcich sa záležitostí, ktoré sa majú uplatňovať a nadobudnúť účinnosť od konca prechodného obdobia. 
            
            
               (12)Spojené kráľovstvo je viazané povinnosťami vyplývajúcimi z dohovoru UNCLOS a dohody UNFSA a musí preto udržateľným spôsobom riadiť a chrániť morské biologické zdroje. Uvedené ciele sú v súlade s cieľom Únie zabezpečiť udržateľnosť a zaistiť trvalo zodpovedný rybolov, ktorým sa zaručí dlhodobá ochrana a udržateľné využívanie morských biologických zdrojov.
            
            
               (13)V súlade s článkom 129 ods. 4 dohody o vystúpení môže preto Spojené kráľovstvo počas prechodného obdobia samostatne podpísať a ratifikovať päť medzinárodných dohôd, ktoré sú základom pre zriadenie piatich RFMO, ku ktorým chce pristúpiť. Cieľom je uľahčiť a umožniť Spojenému kráľovstvu v plnom rozsahu plniť povinnosti vyplývajúce z dohovoru UNCLOS, najmä z jeho článkov 63 a 64, v čase, keď sa skončí prechodné obdobie a keď sa naň prestane vzťahovať právo Únie. 
            
            
               (14)Spojenému kráľovstvu by sa malo udeliť povolenie samostatne vyjadriť svoj súhlas s tým, že bude viazané medzinárodnými dohodami, ktoré sa majú uplatňovať počas prechodného obdobia.
            
            
               (15)S cieľom zabezpečiť dobré fungovanie spoločnej rybárskej politiky Únie počas prechodného obdobia by sa Spojené kráľovstvo nemalo zúčastňovať na záležitostiach, ktoré sa uplatňujú počas prechodného obdobia alebo počas neho nadobudnú účinnosť. Aby sa neohrozili prebiehajúce rokovania o rybolove v budúcej dohode o partnerstve medzi EÚ a Spojeným kráľovstvom, najmä pokiaľ ide o rybolovné možnosti, v prípade ktorých kvóta Únie v súčasnosti zahŕňa podiel Spojeného kráľovstva, malo by Spojené kráľovstvo okrem toho pred rokovaním o takejto kvóte uskutočniť konzultácie s EÚ,
            
            
               PRIJALA TOTO ROZHODNUTIE: 
            
            
               Článok 1 
            
         
         
            
               1.
                     Spojenému kráľovstvu sa udeľuje povolenie samostatne vyjadriť svoj súhlas s tým, že bude viazané týmito medzinárodnými dohodami, ktoré sa majú uplatňovať počas prechodného obdobia: 
            
            
               a)Dohovor o budúcej viacstrannej spolupráci pri rybolove v severovýchodnom Atlantiku, ktorým sa zriaďuje Komisia pre rybolov v severovýchodnom Atlantiku (NEAFC);
            
            
               b)Dohovor o budúcej mnohostrannej spolupráci v oblasti rybárstva v severozápadnom Atlantiku, ktorým sa zriaďuje Organizácia pre rybolov v severozápadnom Atlantiku (NAFO);
            
            
               c)Medzinárodný dohovor o zachovaní atlantických tuniakov, ktorým sa zriaďuje Medzinárodná komisia pre zachovanie atlantických tuniakov (ICCAT); 
            
            
               d)Dohoda o založení Komisie pre tuniaky z Indického oceánu (IOTC);
            
            
               e)Dohovor o zachovaní lososov v severnom Atlantickom oceáne, ktorým sa zriaďuje Organizácia pre zachovanie lososov v severnom Atlantickom oceáne (NASCO).
            
            
               2.
                     Povolenie uvedené v odseku 1 sa obmedzuje na účasť na záležitostiach, ktoré sa budú uplatňovať alebo nadobudnú účinnosť od konca prechodného obdobia.
            
            
               3.
                     Pokiaľ ide o rybolovné kvóty zdieľané s Úniou, povolenie uvedené v odsekoch 1 a 2 je podmienené predchádzajúcou konzultáciou Spojeného kráľovstva s Komisiou.
            
            
               Článok 2
            
            
               Toto rozhodnutie je určené Spojenému kráľovstvu Veľkej Británie a Severného Írska.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Dohoda o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Ú. v. EÚ C 384I, 12.11.2019, s. 1).
               
               
                  
                     (2)
                  
                        Rozhodnutie Rady (EÚ) 2020/135 z 30. januára 2020 o uzavretí Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Ú. v. EÚ L 29, 31.1.2020, s. 1).
               
               
                  
                     (3)
                  
                        Dohovor Organizácie Spojených národov o morskom práve (Ú. v. ES L 179, 23.6.1998, s. 3).
               
               
                  
                     (4)
                  
                        Dohoda o uplatňovaní ustanovení Dohovoru Organizácie Spojených národov o morskom práve z 10. decembra 1982 o ochrane a využívaní transzonálnych populácií rýb a populácií rýb migrujúcich na veľké vzdialenosti – Deklarácia o právomoci Európskeho spoločenstva – Interpretačné deklarácie (Ú. v. ES L 189, 3.7.1998, s. 17).
               
               
                  
                     (5)
                  
                        Ú. v. ES L 227, 12.8.1981, s. 22.
               
               
                  
                     (6)
                  
                  
                        Dohoda o budúcej multilaterálnej rybárskej spolupráci v severozápadnom Atlantickom oceáne (Ú. v. ES L 378, 30.12.1978, s. 2).
                  
               
               
                  
                     (7)
                  
                        Ú. v. EÚ L 354, 28.12.2013, s. 22.
               
               
                  
                     (8)
                  
                        Ú. v. EÚ L 29, 31.1.2020, s. 1.
               
               
                  
                     (9)
                  
                        Rozhodnutie Rady 81/608/EHS z 13. júla 1981 o uzatvorení Dohovoru o budúcej multilaterálnej spolupráci pri rybolove v severovýchodnom Atlantiku (Ú. v. ES L 227, 12.8.1981, s. 21).
               
               
                  
                     (10)
                  
                        Nariadenie Rady (EHS) č. 3179/78 z 28. decembra 1978 o uzavretí Dohovoru o budúcej mnohostrannej spolupráci v oblasti rybárstva v severozápadnom Atlantiku Európskym hospodárskym spoločenstvom (Ú. v. ES L 378, 30.12.1978, s. 1). 
               
               
                  
                     (11)
                  
                        Rozhodnutie Rady 86/238/EHS z 9. júna 1986 o pristúpení Spoločenstva k Medzinárodnému dohovoru o zachovaní atlantických tuniakov, zmenenému a doplnenému protokolom pripojeným k záverečnému aktu z konferencie splnomocnených zástupcov zmluvných štátov k dohovoru podpísanému v Paríži 10. júla 1984 (Ú. v. ES L 162, 18.6.1986, s. 33).
               
               
                  
                     (12)
                  
                        Rozhodnutie Rady 95/399/ES z 18. septembra 1995 o pristúpení Spoločenstva k Dohode o založení komisie pre tuniaky z Indického oceánu (Ú. v. ES L 236, 5.10.1995, s. 24).
               
               
                  
                     (13)
                  
                        Rozhodnutie Rady 82/886/EHS z 13. decembra 1982 o uzavretí Dohovoru o zachovaní lososov v severnom Atlantickom oceáne (NASCO) (Ú. v. ES L 378, 31.12.1982, s. 24).
               
               
                  
                     (14)
                  
                        Dohovor Organizácie Spojených národov o morskom práve (Ú. v. ES L 179, 23.6.1998, s. 3). 
               
               
                  
                     (15)
                  
                        Dohoda o uplatňovaní ustanovení Dohovoru Organizácie Spojených národov o morskom práve z 10. decembra 1982 o ochrane a využívaní transzonálnych populácií rýb a populácií rýb migrujúcich na veľké vzdialenosti – Deklarácia o právomoci Európskeho spoločenstva – Interpretačné deklarácie (Ú. v. ES L 189, 3.7.1998, s. 17).